ધર્મ ડેસ્ક: જૈન સમાજનું સૌથી મોટું પર્વ પર્યુષણ શુક્રવાર, 7 સપ્ટેમ્બરથી શરૂ થાય છે. શ્વેતાંબર જૈન સમાજ તેને 8 દિવસ અને દિગંબર સમાજ 10 દિવસ ઉજવે છે. આ પર્વને આધ્યાત્મિક દિવાળી તરીકે પણ ઓળખવામાં આવે છે. કારણકે આ આખો સમય ધર્મની સેવા અને આત્માની શુદ્ધિમાં પસાર કરવામાં આવે છે. જેમાં જૈન સમાજના લોકો મોટાભાગનો સમય ઉપાશ્રયોમાં પસાર કરે છે. આ દરમિયાન દરેક વ્યક્તિને 8 નિયમોનું પાલન કરવાનું રહે છે. માન્યતા અનુસાર, આખા વર્ષ દરમિયાન સાંસારિક કામોમાં જે પણ દોષ લાગ્યા હોય તેના નિવારણ માટે આ પર્વમાં તપ કરવામાં આવે છે.